ได้เวลาเก็บ JMT หลังรูดกว่า 5% โบรกฯคาดกำไร Q2 โตกระฉูด ชูเป้า 33 บ.
ได้เวลาเก็บ JMT หลังรูดกว่า 5% โบรกฯคาดกำไร Q2/60 โตกระฉูด ชูเป้า 33 บาท ล่าสุดปิดตลาดวันนี้อยู่ที่ 27.25 บาท ลบ 1.75 บาท หรือ 5.93% สูงสุดที่ 30 บาท ต่ำสุดที่ 27.75 บาท มูลค่าซื้อขายที่ 78.62 ล้านบาท
25 ก.ค. 2560

ผู้สื่อข่าวรายงานว่า ราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ปิดตลาดวันนี้อยู่ที่ 27.25 บาท ลบ 1.75 บาท หรือ 5.93% สูงสุดที่ 30 บาท ต่ำสุดที่ 27.75 บาท มูลค่าซื้อขายที่ 78.62 ล้านบาท ขณะที่ดัชนีตลาดหุ้นไทยโดยรวมบวก 0.30%

บล.ทรีนีตี้ แนะนำ “ซื้อ” JMT ราคาเป้าหมาย 33 บาท/หุ้น โดยคาดกำไรไตรมาส 2/60 ที่ 89 ล้านบาท เติบโตโดดเด่นถึง 21% จากไตรมาสก่อน และ 152% จากปีก่อน โดยรายได้จากการให้บริการติดตามหนี้อาจโตต่อเนื่อง และรายได้จากมูลหนี้ที่รับซื้ออาจเพิ่มแรง หลังมีการรับรู้รายได้จากหนี้ AEONTS และ Standard Chartered เข้ามา ด้วยแนวโน้มการรับรู้รายได้ที่ดีกว่าคาด จึงปรับประมาณการกำไรปี 60-61 ขึ้น พร้อมให้ราคาเป้าหมายใหม่ที่ 33 บาท และยังคงคำแนะนำ “ซื้อ”